最初叫做時間球塔，每日朝早由人手懸掛時間球喺塔頂，下晝1點除落嚟（除咗禮拜日同公眾假期），畀港口嘅船隻喺望到時間球除落嚟嘅時候，就可調校經線儀（航海天文鐘）。時間球塔旁係一支颱風訊號杆，用嚟懸掛颱風訊號之用。強風襲港嘅時候亦會發射颱風槍︰響槍一聲代表有強風逐漸移近，兩聲表示正有颱風吹襲，三聲就表示預計風向會有所轉變。響20世紀初，時間球搬咗去訊號山，從此結束咗時間球塔嘅歷史使命。